《己巳避寇将适羊城舟抵桂华兵阻未达用李嘉祐京口旅泊诗首句发引率成十首 其四》
明代·韩殷

移家避寇逐行舟，野水无情处处流。人世几回伤往事，愁心一倍长离忧。

山中夜度空江水，石室烟涵古桂秋。惆怅此时频送目，蓼花凄冷露花浮。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。